
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 689 

14 Σεπτεμβρίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση, συμπλήρωση και κωδικοποίηση των δια¬ 
τάξεων του αριθ. 109/11.2.63 Β. Δ/τος (Α/20), με 
το οποίο εγκρίθηκε η σύσταση του κοινωφελούς 
ιδρύματος στην Ανδρίτσαινα Ολυμπίας με την επω¬ 
νυμία «ΔΗΜΟΤΙΚΟΝ ΝΟΣΟΚΟΜΕΙΟΝ ΑΝΔΡΙΤΣΑΙ- 
ΝΗΣ ΑΓΓΕΛΟΥ ΠΡΙΓΚΟΥΡΗ» ως και των διατάξεων 
του αριθ. 975/22.11.66 Β. Δ/τος (Α7266) με το 
οποίο κυρώθηκε ο Οργανισμός αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικών διατηρητέων μνημείων 
των κτιρίων (Α) Βρεφονηπιακού σταθμού και (Β) 
Βρεφοκομείου, ιδ. Ισραηλιτικής Κοινότητας στις 
οδούς Παπαναστασίου, 28ης Οκτωβρίου, Ν. Εγνα- 
τίας και Ψαρρών στη Θεσσαλονίκη, με ζώνη προ¬ 
στασίας τα όρια ιδιοκτησίας τους, σύμφωνα με το 
συνημμένο τοπογραφικό διάγραμμα. 2 

Χαρακτηρισμός ως έργου τέχνης και ως ιστορικού δια¬ 
τηρητέου μνημείου του κτιρίου της Δημόσιας Βι¬ 
βλιοθήκης Λευκάδας, στην οδό Ροντογιάννη 11 .3 

Χαρακτηρισμός ως ιστορικού διατηρητέου μνημείου 
του κτιρίου ιδιοκτ. Ηρωδείας Βιντιάδη, στην πάροδο 
Θεμιστοκλή Σοφούλη 67, στη Ρόδο, με τον περιβάλ¬ 
λοντα χώρο του στα όρια ιδιοκτησίας του (με τα στοι¬ 
χεία ΑΒΓΔΕΖ του συν. τοπογρ. διαγράμματος) ... 4 

Χαρακτηρισμός ως ιστορικού διατηρητέου μνημείου 
του κτιρίου ιδιοκτ. Γεωργίου, Ελένης και Παν. 
Σχοινά, στις οδούς Ν. Φωκά και Ακροπόλεως στις 
Σέρρες, με ζώνη προστασίας αύλειο χώρο του 
ΑΒΓΔΕΖΑ (σύμφωνα με το συνημμένο τοπογραφικό 
διάγραμμα) . 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση, συμπλήρωση και κωδικοποίηση των διατά¬ 
ξεων του αριθ. 109/11.2.63 Β. Δ/τος (Α/20), με το 
οποίο εγκρίθηκε η σύσταση του κοινωφελούς ιδρύμα¬ 
τος στην Ανδρίτσαινα Ολυμπίας με την επωνυμία «ΔΗ¬ 
ΜΟΤΙΚΟΝ ΝΟΣΟΚΟΜΕΙΟΝ ΑΝΔΡΙΤΣΑΙΝΗΣ ΑΓΓΕ¬ 
ΛΟΥ ΠΡΙΓΚΟΥΡΗ» ως και των διατάξεων του αριθ. 
975/22.11.66 Β. Δ/τος (Α7266) με το οποίο κυρώ¬ 
θηκε ο Οργανισμός αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 12.2.1958 διαθήκη του Αγγέλου Πρι- 
γκουρη, με την οποία συνιστάται κοινωφελές ίδρυμα με 
την επωνυμία «ΔΗΜΟΤΙΚΟΝ ΝΟΣΟΚΟΜΕΙΟΝ ΑΝΔΡΙ- 
ΤΣΑΙΝΗΣ ΑΓΓΕΛΟΥ ΠΡΙΓΚΟΥΡΗ». 

2. Τα 109/11.2.1963 (Α/20) και 975/22.11.1966 (Α / 
266) Βασιλικά Διατάγματα, με τα οποία εγκρίθηκε η σύ¬ 
σταση του κοινωφελούς ιδρύματος με την επωνυμία «ΔΗ¬ 
ΜΟΤΙΚΟΝ ΝΟΣΟΚΟΜΕΙΟΝ ΑΝΔΡΙΤΣΑΙΝΗΣ ΑΓΓΕΛΟΥ 
ΠΡΙΓΚΟΥΡΗ» και κυρώθηκε ο οργανισμός αυτού, αντί¬ 
στοιχα. 

3. Την αριθ. 10777/88 απόφαση του Εφετείου Αθηνών, 
με την οποία βεβαιώθηκε ότι η θέληση του διαθέτη Αγγέ¬ 
λου Πριγκουρη, όπως αυτή εκφράστηκε με την από 
1 2.2.1958 διαθήκη του, δεν δύναται να πραγματοποιηθεί 
και ότι πληρέστερα θα πραγματοποιηθεί η θέλησή του 
αυτή εάν η υπ’ αυτού δωρηθείσα οικία χρησιμοποιηθεί ως 
ξενώνας, τα δε έσοδά του διατίθενται για ενίσχυση ηλικιω¬ 
μένων ατόμων και αναπήρων κατοίκων της Ανδρίτσαινας 
και των πέριξ αυτής κοινοτήτων. 

4. Την από 24.6.1993, υπ’ αριθ. φακέλλου Δ 3139, 
απόφαση του Δικαστηρίου Κληρονομιών της Κομητείας 
'ΐνγχαμ της Πολιτείας Μίσιγκαν, η οποία εξεδόθη μετά την 
άρνηση της Επιτρόπου Τράπεζες ΑΜΕΒΙΟΑΝ ΒΑΝΚ ΑΝϋ 
ΤΒυδΤ 00 να συμμορφωθεί με την προαναφερθείσα 
απόφαση του Εφετείου Αθηνών, με τον ισχυρισμό ότι δεν 
εξυπηρετούντο οι σκοποί που έταξε ο διαθέτης. 

5. Την αριθ. 8052/1993 απόφαση του Εφετείου Αθη¬ 
νών,, με την οποία κρίθηκε ότι πρέπει να μεταβληθεί η 
επωνυμία και ο σκοπός του ιδρύματος που συστήθηκε με 

τη διαθήκη του Αγγέλου Πριγκουρη, σύμφωνα με την από 
24.6.1993, υπ’ αριθ. φακέλλου Δ 3139, απόφαση του Δι¬ 
καστηρίου Κληρονομιών της Κομητείας 'Ινγχαμ της Πολι¬ 
τείας Μίσιγκαν. 

6. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

7. Την από 15.3.1994 γνωμοδότηση του Συμβουλίου 
Εθνικών Κληροδοτημάτων. 

8. Την αριθ. 1026431/268/0006Α/2.3.1994 απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες στους Υφυπουργούς 
Οικονομικών (Β7154). 

9. Την αριθ. Δ.Υ. 3Α/ΟΙΚ/370/13.7.1994 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, με την οποία ανατέθη¬ 
καν αρμοδιότητες στον Υφυπουργό Υγείας, Πρόνοιας και 
Κοινωνικών Ασφαλίσεων. 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

Τροποποιούμε, συμπληρώνουμε τις διατάξεις του αριθ. 
109/11.2.1963 Β. Δ/τος (Α'/20), με το οποίο εγκρίθηκε η 
σύσταση του κοινωφελούς ιδρύματος στην Ανδρίτσαινα 
Ολυμπίας με την επωνυμία «ΔΗΜΟΤΙΚΟΝ ΝΟΣΟΚΟ- 
ΜΕΙΟΝ ΑΝΔΡΙΤΣΑΙΝΗΣ ΑΓΓΕΛΟΥ ΠΡΙΓΚΟΥΡΗ», ως και 
τις διατάξεις του αριθ. 975/22.11.1966 Β. Δ/τος με το 
οποίο κυρώθηκε ο Οργανισμός του ιδρύματος αυτού και 
κωδικοποιούμε αυτές ως εξής: 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΦΙΛΑΝΘΡΩΠΙΚΟ ΙΔΡΥΜΑ ΑΓΓΕΛΟΥ 
ΠΡΙΓΚΟΥΡΗ», η οποία έγινε από τον Άγγελο Πριγκουρη, 
με την από 12.2.1958 διαθήκη του, όπως τροποποιήθηκε 
με την αριθ. 8052/1993 απόφαση του Εφετείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από έντεκα (11) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΦΙΛΑΝΘΡΩΠΙΚΟ ΙΔΡΥΜΑ ΑΓΓΕΛΟΥ 

ΠΡΙΓΚΟΥΡΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΦΙΛΑΝ¬ 
ΘΡΩΠΙΚΟ ΙΔΡΥΜΑ ΑΓΓΕΛΟΥ ΠΡΙΓΚΟΥΡΗ», που συστή- 
θηκε από τον Άγγελο Πριγκουρη με την από 12.2.1958 
διαθήκη του, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου αυτού. 


2. Έδρα του ιδρύματος είναι η Ανδρίτσαινα Ηλείας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 

Σκοπός - Περιουσία 

1. Η από τον Άγγελο Πριγκουρη εν ζωή και δια διαθήκης 
καταλειφθείσα σ’ αυτό περιουσία. 

2. Η αποδοχή περιουσίας από οποιοδήποτε πηγή, περι- 
λαμβανομένων ενδεικτικά και όχι περιοριστικά, των διανο¬ 
μών (παροχών) τις οποίες (το ίδρυμα) θα λαμβάνει από το 
Κληροδότημα του Αγγέλου Πριγκουρη, το ιδρυθέν σύμ¬ 
φωνα με τις διατάξεις της Διαθήκης του αποβιώσαντος 
Πριγκουρη, φερούσης ημερομηνία 12 Φεβρουάριου 
1958, του οποίου (Κληροδοτήματος) ο κατά το παρόν εν 
ενεργεία διαχειριστής είναι η Τράπεζα ΡίτεΙ οί Αιτίθπσβ 
ΒβηΚ - 0βηΐΓ3ΐ, (εδρεύουσα εις Εβηδίης) (Λανσινγκ), Μίοίιί- 
93Π (της Πολιτείας Μίσιγκαν) των Ηνωμένων Πολιτειών 
της Αμερικής, και η χρησιμοποίησις της περιουσίας και 
των διανομών (παροχών) προκειμένου να λαμβανεται φρο¬ 
ντίδα για τις υγιεινομικές, ιατρικές και άλλες ανάγκες των 
κατοίκων της Ανδρίτσαινας και των πέριξ Κοινοτήτων, πε- 
ριλαμβανομένων (μεταξύ των κατοίκων), ενδεικτικά και όχι 
αποκλειστικά, των ηλικιωμένων και αναπήρων. Επιφυλασ- 
σομένων των ανωτέρω, διανομές (παροχές) λαμβανομέ- 
νες από το Κληροδότημα Αγγέλου Πριγκουρη θα χρησιμο¬ 
ποιούνται μόνον ως συμπληρωματική πηγή κεφαλαίων 
προκειμένου να λαμβάνεται φροντίδα για τις υγειονομι¬ 
κές, ιατρικές και άλλες ανάγκες των κατοίκων της Ανδρί- 
τσαινας και των πέριξ Κοινοτήτων, περιλαμβανομένων, 
ενδεικτικά και όχι αποκλειστικά, των ηλικιωμένων και ανα¬ 
πήρων, και σε καμία περίπτωση οι εν λόγω διανομές (πα¬ 
ροχές) θα χρησιμοποιούνται για οποιοδήποτε σκοπό για 
τον οποίον η Κυβέρνηση της Ελλάδος (η Ελληνική Πολι¬ 
τεία) ή οποιοδήποτε νομικό πρόσωπο Δημοσίου Δικαίου 
παρέχει χρηματικές καταβολές (χρηματοδότηση). 

Άρθρο 3 
Διοίκηση 

1. Το ίδρυμα διοικείται από εννεαμελές αρχικά Διοικη¬ 
τικό Συμβούλιο, το οποίο θα καταλήξει σε εξαμελές. 

Το πρώτο Διοικητικό Συμβούλιο αποτελείται από τους: 

α) Εκάστοτε Δήμαρχο Ανδρίτσαινας. 

β) Εκάστοτε Πρόεδρο του Δημοτικού Συμβουλίου Αν- 
δρίτσαινας. 

γ) Εκάστοτε Προϊστάμενο Ιατρό του Κέντρου Υγείας 
της Ανδρίτσαινας. 

δ) Αντιπρόσωπο της Τοπικής Μητροπόλεως (κατά προ¬ 
τίμηση τον Πρωτοσύγγελο) ή Εκκλησιαστικό Σύμβουλο 
εντοπίου Εκκλησίας πλην της Εκκλησίας του Αγίου Νικο¬ 
λάου. 

ε) Τον Ιερέα της Εκκλησίας του Αγίου Νικολάου της Αν- 
δρίτσαινας. 

στ) Εκάστοτε Πρόεδρο της Φιλοπτώχου Επιτροπής της 
Ανδρίτσαινας. 

ζ) Τον Δημήτριο Μ. Πριγκουρη. 

η) Τον Σωτήριο Π. Πριγκουρη. 

θ) Τον Γεώργιο Π. Πριγκουρη. 

2. Τα μέλη του Διοικητικού Συμβουλίου ορίζουν με 

πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε νόμιμο λόγο, κάποιου από τα έξι πρώτα μέλη του 
Διοικητικού Συμβουλίου, η κενή θέση συμπληρώνεται με 
απόφαση των υπολοίπων μέλων, σύμφωνα με τις διατά¬ 
ξεις της συστατικής πράξης και του άρθρου 99 του Α.Ν. 
2039/39. 

Σε περίπτωση αποποίησης, παραίτησης, έκπτωσης, 
ανικανότητας, θανάτου, για οποιοδήποτε νόμιμο λόγο κά¬ 
ποιου από τα τρία τελευταία μέλη του Διοικητικού Συμ¬ 
βουλίου, η κενή θέση δεν συμπληρώνεται. 

4. Το Διοικητικό Συμβούλιο συνεδριάζει τακτικά κάθε έξι 
μήνες και έκτακτα οπότε το ζητήσει ο Πρόεδρος ή δύο από 
τα μέλη του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 4 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων, που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη) τον προϋπολογισμό και απολογισμό 
του ιδρύματος, σύμφωνα με τις διατάξεις των άρθρων 101 
και 102 του Α.Ν. 2039/1939 και του από 20.12.1939 
Β.Δ/τος (ΦΕΚ 552/Α/1939). 


Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

Επίσης το Διοικητικό Συμβούλιο υποβάλλει απολογισμό 
στον Διαχειριστή, μέσω του Γενικού Προξενείου της Ελλά¬ 
δας στο Σικάγο, εμφαίνοντα τη διάθεση των κεφαλαίων 
των χορηγηθέντων από τον Διαχειριστή, όχι αργότερα από 
την 31η Μαρτίου του έτους που έπεται αμέσως του ημε¬ 
ρολογιακού έτους κατά το οποίο η διάθεση έλαβε χώρα. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία τωμ υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 5 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πελιοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 6 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 7 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 8 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 


2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/22.12.1939). 

Αρθρο 9 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων, 
στο οποίο θα αναγράφονται τα ονόματα των ενισχυομέ- 
νων, το ποσόν της ενίσχυσης και ο λόγος για τον οποίο δί¬ 
νεται. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 10 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 11 

Διάλυση του ιδρύματος - Τύχη περιουσίας του 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε άλλο νομικό 
πρόσωπο με παρεμφερείς σκοπούς, ύστερα από από¬ 
φαση του Διοικητικού Συμβουλίου, που λαμβάνεται στην 
τελευταία συνεδρίαση αυτού. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΔΗΜ. ΓΕΩΡΓΑΚΟΠΟΥΛΟΣ ΝΙΚ. ΦΑΡΜΑΚΗΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΔΙΛΑΠ/Γ/2068/42548 ' (2) 

Χαρακτηρισμός ως ιστορικών διατηρητέων μνημείων των 
κτιρίων (Α) Βρεφονηπιακού σταθμού και (Β) Βρεφοκο¬ 
μείου, ιδ. Ισραηλιτικής Κοινότητας στις οδούς Παπανα¬ 
στασίου, 28ης Οκτωβρίου, Ν. Εγνατίας και Ψαρρών 
στη Θεσσαλονίκη, με ζώνη προστασίας τα όρια ιδιοκτη¬ 
σίας τους, σύμφωνα με το συνημμένο τοπογραφικό 
διάγραμμα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ.Α/ 
26.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

^)ιου Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α/13.4.92), 

ε) του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθμ. 4637/25.7.1994 (ΦΕΚ 586/ 
τ.Β'/28.7.94) «Καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη». 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 


Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 

4. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.Π.Ο.». 

5. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

6. Όλα τα στοιχεία του φακέλου. 

7. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 13/19.5.94, απο¬ 
φασίζουμε: 

Χαρακτηρίζουμε ως ιστορικά διατηρητέα μνημεία τα 
κτίρια (Α) Βρεφονηπιακό σταθμό και (Β) Βρεφοκομείο, 
ιδιοκτησίας Ισραηλίτικης Κοινότητας στην οδό Παπανα¬ 
στασίου, 28ης Οκτωβρίου, Ν. Εγνατίας και Ψαρρών στη 
Θεσσαλονίκη, διότι αποτελούν αδιάσειστη μαρτυρία για 
την κοινωνική ζωή και την νεώτερη ιστορία της πόλης της 
Θεσσαλονίκης, σημαντικά για την ιστορική μνήμη των κα¬ 
τοίκων της πόλης. 

Επίσης ορίζεται ζώνη προστασίας τα όρια ιδιοκτησίας 
για την προστασία και προβολή των μνημείων. 

Η αρίθμηση (Α) και (Β) έγινε σύμφωνα με το συνημμένο 
διάγραμμα. 

Ή απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1994 

Ο ΥΦΥΠΟΥΡΓΟΣ 

ΝΙΚ. ΣΗΦΟΥΝΑΚΗΣ 

Αριθ. ΥΠΠΟ/ΔΙΛΑΠ/Γ/2270/42547 (3) 

Χαρακτηρισμός ως έργου τέχνης και ως ιστορικού διατη¬ 
ρητέου μνημείου του κτιρίου της Δημόσιας Βιβλιοθή¬ 
κης Λευκάδας, στην οδό Ροντογιάννη 11. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τΑ/ 
26.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92), 

ε) του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθμ. 4637/25.7.1994 (ΦΕΚ 586/ 
τ.Β'/28.7.94) «Καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη». 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 

4. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 


28.11.91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού" στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.Π.Ο.». 

5. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

6. Όλα τα στοιχεία του φακέλου. 

7. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 19/14.7.94, αποφασί¬ 
ζουμε: 

Χαρακτηρίζουμε ως έργο τέχνης και ως ιστορικό διατη¬ 
ρητέο μνημείο το κτίριο της Δημόσιας Βιβλιοθήκης Λευ¬ 
κάδας στην οδό Ροντογιάννη 11, γιατί πρόκειται για πολύ 
αξιόλογο νεοκλασσικό κτίριο, σημαντικό για τη μελέτη της 
ιστορίας της Αρχιτεκτονικής, στο χώρο της Λευκάδας. 

Επίσης ορίζεται ως ζώνη προστασίας και προβολής του 
μνημείου, ο περιβάλλων το κτίριο χώρος με τα στοιχεία 
ΑΒΓΔΑ, όπως ορίζεται στο συνημμένο τοπογραφικό δί5- 
γραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

Αριθ. ΥΠΠΟ/ΔΙΛΑΠ/ΓΖ2248/42565 (4) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτ. Ηρωδείας Βιντιάδη, στην πάροδο Θεμι¬ 
στοκλή Σοφούλη 67, στη Ρόδο, με τον περιβάλλοντα 
χώρο του στα όρια ιδιοκτησίας του (με τα στοιχεία 
ΑΒΓΔΕΖ του συν. τοπογρ. διαγράμματος). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεϋθηκε στο ΦΕΚ 137/τ.Α/ 
26.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92), 
ε) του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθμ. 4637/25.7.1994 (ΦΕΚ 586/ 
τ.Β'/28.7.94) «Καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη». 

3. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 


4. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.Π.Ο.». 

5. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

6. Όλα τα στοιχεία του φακέλου. 

7. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/7.7.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Ηρωδείας Βιντιάδη, στην πάροδο Θεμι¬ 
στοκλή Σοφούλη 67, στη Ρόδο, με τον περιβάλλοντα χώρο 
του στα όρια ιδιοκτησίας του (σύμφωνα με τα στοιχεία 
ΑΒΓΔΕΖ του συνημμένου τοπογραφικού διαγράμματος), 
διότι πρόκειται για αξιόλογο διόροφο κτίριο, δείγμα τοπι¬ 
κής λαϊκής Αρχιτεκτονικής, με πλούσια μορφολογικά στοι¬ 
χεία στις όψεις, σημαντικό για τη μελέτη της ιστορίας της 
Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

Αριθ. ΥΠΠΟ/ΔΙΛΑΠ/ΓΧ2254/42564 (5) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτ. Γεωργίου, Ελένης και Παν. Σχοινά, στις 
οδούς Ν. Φωκά και Ακροπόλεως στις Σέρρες, με ζώνη 
προστασίας αύλειο χώρο του ΑΒΓΔΕΖΑ (σύμφωνα με 
το συνημμένο τοπογραφικό διάγραμμα). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ.Α/ 
26.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92), 

ε) του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθμ. 4637/25.7.1994 (ΦΕΚ 586/ 
τ.Β Υ28.7.94) «Καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη». 

3. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 


Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.ΒΥ24.3.92). 

4. Την ΥΠΠΟ/ΓΝΟΣ/49095/30.10.91 (ΦΕΚ 987/Β / 
28.11.91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.Π.Ο.». 

5. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

6. Όλα τα στοιχεία του φακέλου. 

7. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/7.7.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Γεωργίου, Ελένης και Παν. Σχοινά, στις 
οδούς Ν. Φωκά και Ακροπόλεως στις Σέρρες, με τον περι¬ 
βάλλοντα χώρο του (με στοιχεία ΑΒΓ ΔΕΖΑ σύμφωνα με το 
συνημμένο τοπογραφικό διάγραμμα), γιατί αποτελεί αξιό¬ 
λογο κτίριο με αρχιτεκτονικά και διακοσμητικά στο.χεία, 
σημαντικό για τη μελέτη της ιστορίας της Αρχιτεκτονι¬ 
κής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



